John-Tagore Tevet

John-Tagore Tevet (22. mai 1931 Tallinn – 16. detsember 2020) oli eesti matemaatik. Ta tegeles isokvantanalüüsi, graafiteooria ja struktuurisemiootikaga.

Elukäik
Tevet oli pärit ehitusinsener Ernst-Voldemari ja vabrikanditütar Marie Milleri perekonnast. Kooliteed alustas Prantsuse Lütseumis. Pärast Teist maailmasõda, kus ta isa Venemaal hukkus, pidi piirduma Nõmme Kinotehnika Kooliga. Määrati 16-aastaselt Sillamäe kino direktor-mehaanikuks. Aastatel 1950–1964 töötas ta Eesti Raadio ja Televisiooni tehnikapoolel.

Aastatel 1965–1970 õppis Tartu Riiklikus Ülikoolis ja Läti Riiklikus Ülikoolis kaugõppe teel matemaatikat ning 1965–1993 töötas mitmesugustes projekteerimis- ja uurimisasutustes, sealhulgas ka tollases Tallinna Botaanikaaias. On olnud abielus, teisest abielust üks poeg. Alates 1993. aastast vabakutseline.

Erialane tegevus
Erialane tegevus algas 1970. aastatel moes olnud automatiseeritud juhtimissüsteemide alaste uuringutega. Hiljem konstrueeris nn "robustse" statistilise analüüsi meetodi, mis valmis isokvantanalüüsi nime all ning leidis kasutamist mitmesuguste tehnoloogia-, ökoloogia-, bioloogia- ja meditsiinialaste uuringute teostamiselTevet, J.-T., Martin, J., Õunapuu, E. Isoquanta Models, their Architecture and Application. Estonian Acad. Sci., Tallinn, 1988.

Graafide, täpsemalt, graafi struktuuri küsimuse juurde naasis Tevet 1980. aastate keskel.Tevet, J.-T. Interpretation on some Graph Theoretical Problems. Estonian Acad. Sci., Tallinn, 1990 Hiljem õnnestus graafiteooria struktuurset aspekti rakendada ökoloogiliste protsesside analüüsimisel.

Vabakutselisena tegeles graafiteooria ja semiootika piirimail asuva uurimisvaldkonna, struktuurisemiootika, kontseptsioonide loomise ja arendamisegaTevet, J.-T. Struktuurisemiootika: struktuursuse kujutamine graafidel. S.E.R.R., Tallinn, 1999Tevet, J.-T. Struktuurisemiootika kokkuvõttev käsitlus. ISBN 9789949333776. S.E.R.R., Tallinn, 2013. 1999. aastal moodustas ta mittetulundusliku Struktuurisemiootika Edendamise ja Rakenduse Rühma (S.E.R.R.), mis korraldab seminare ja annab välja teavikuid.Tevet, J.-T. Mis on struktuur. ISBN 9789949180912., S.E.R.R., Tallinn, 2008.Tevet, J.-T. Sümmeetria. ISBN 9789949386949. S.E.R.R., Tallinn 2015Tevet, J.-T. Süsteem. ISBN 9789949388837. S.E.R.R., Tallinn 2016Tevet, J.-T. Religioon ja loodusseadused. ISBN 9789949883004. S.E.R.R., Tallinn 2018. Alates aastast 2009 oli koostöös Dharwadkeri Matemaatikainstituudiga IndiasDharwadker, A., Tevet, J.-T., 2009. The Graph Isomorphism Algorithm. ISBN 9781466394374. Proc. Institute of Mathematics, Amazon Books, 2009Tevet, J.-T. Semiotic Modelling of the Structure. ISBN 9781503367456. Proc. Institute of Mathematics, Amazon Books, 2014.

 Viited 

Välislingid
John-Tagore Tevet: Semiotic Modelling of the Graphs
Institute of Mathematics dharwadker.org

Kategooria:Eesti matemaatikud
Kategooria:Graafiteooria
Kategooria:Vana-Kaarli kalmistule maetud
Kategooria:Sündinud 1931
Kategooria:Surnud 2020